cyanic-selkie/wikianc huggingface dataset:
অ্যামবিগ্রাম
অ্যামবিগ্রাম বা অ্যাম্বিগ্রাম (কখনও কখনও ইনভারশন নামেও ডাকা হয়) হল এক ধরনের গ্রাফিক্যাল চিত্র বা লেখা যা একটি শব্দকে শুধুমাত্র এক দিক থেকে বানান করেনা বরং অন্য আরেকটি দিক বা অরিয়েন্টেশন থেকেও একইভাবে বানান করতে পারে। অথ্যাৎ যে শব্দ বা বাক্যকে একদিক থেকে পড়লে যেমন দেখায় উল্টা দিক থেকেও একই রকম দেখায় তাকে অ্যামবিগ্রাম বলে। ডগলাস আর. হফস্টাটার-এর মতে: ক্যালিগ্রাফিক নকশা যা দুটি পৃথক পাঠকে একাধিক বক্ররেখার ঠিক একই সেটে সঙ্কুচিত করতে সমর্থ হয়। এই হফস্টাটারই সর্বপ্রথম অ্যামবিগ্রাম শব্দটি কোন এক প্রকাশনায় ব্যবহার করেছিলেন। তিনি তার এক বন্ধুর কাছে এই শব্দের উৎপত্তি ও ইতিহাস ব্যাখ্যা করেছিলেন এবং বন্ধুদের কাছ থেকে এ বিষয়ে সাহায্যও নিয়েছিলেন। তার ১৯৯৯ সালে প্রকাশিত Gödel, Escher, Bach নামক বইয়ের প্রচ্ছদে একটি ত্রিমাত্রিক অ্যামবিগ্রাম ছাপা হয়েছিলো।
মানব অঙ্গসংস্থানবিদ্যা
সামগ্রিক অঙ্গসংস্থানবিদ্যা (একে ইংরেজিতে Topographical anatomy, Regional anatomy বা Anthopotomy-ও বলে) হলো খালি চোখে দৃশ্যমান দৈহিক গাঠনিক পাঠ। আর আণুবীক্ষণিক অঙ্গসংস্থানবিদ্যা মানবদেহের আণুবীক্ষনিক গঠন-কাঠামো বিষয়ক পাঠ: কলাবিদ্যা (Histology) তথা কলার গঠন সংক্রান্ত পাঠ এবং কোষবিদ্যা (Cytology) তথা কোষের গঠন সংক্রান্ত পাঠ এর অন্তর্ভুক্ত।
বিবর্তনবাদে এদের মূল নিহিত থাকার ফলে ভ্রুণবিদ্যা (Embryology), তুলনামূলক অঙ্গসংস্থানবিদ্যা (Comparative anatomy), তুলনামূলক ভ্রুণবিদ্যা (Comparative embryology) -এর সঙ্গে মানব অঙ্গসংস্থানবিদ্যা নিবিড়ভাবে জরিত।
সকল প্রাণীর মতই মানবদেহ কতগুলো তন্ত্রের সমন্বয়ে গঠিত, যেগুলির প্রতিটি আবার কতগুলো অঙ্গ দ্বারা গঠিত। এই সকল অঙ্গ অনেকগুলো কলা দ্বারা তৈরি এবং কলা সমূহ বহু সংখ্যক কোষ ও ধাত্রের সমন্বয়ে গঠিত।
সময়ের আবর্তে বিরামহীনভাবে অন্ত্রগুলোর কাজ ও দেহের গঠনকে অনুধাবন করার মধ্য দিয়ে অঙ্গসংস্থানবিদ্যার ইতিহাস এগিয়েছে। গবেষণা পদ্ধতিরও নাটকীয় উন্নতি হয়েছে ২০শ শতকে; প্রাণীদেহ পরীক্ষার ক্ষেত্রে মৃতদেহ ব্যবচ্ছেদ হতে প্রযুক্তিগতভাবে আরও জটিল পদ্ধতির উদ্ভব ঘটেছে।
অ্যামবিগ্রাম
ব্যুৎপত্তি
অ্যামবিগ্রাম শব্দটি দুটি লাতিন শব্দ থেকে উৎপত্তি লাভ করেছে। অ্যামবি (ambi) শব্দের অর্থ উভয় এবং গ্রাম (gram) শব্দের অর্থ বর্ণ। দুটি মিলিয়ে দাড়াচ্ছে উভয় বর্ণ। অর্থাৎ একই শব্দ যদি দুই দিক থেকে একইভাবে পড়া যায় তবে তা-ই অ্যামবিগ্রাম। ১৯৮৩-১৯৮৪ সালের দিকে ডগলাস আর. হফস্টাটার সর্বপ্রথম অ্যামবিগ্রাম শব্দটি এভাবে প্রকাশ করেন। তিনা বন্ধুদের সাথে বোস্টনে প্রায়ই আড্ডা দিতেন। এই আড্ডা থেকেই কোন এক সময় শব্দটি উঠে আসে। কৃতজ্ঞতা স্বীকারকল্পে হফস্টাটার যাদের নাম উল্লেখ করেছেন তারা হলেন; গ্রেগ হুবার, ডন বায়ার্ড, হেনরি লিবার্ম, বার্নি গ্রিনবার্গ ইত্যাদি ইত্যাদি। এরা সবাই তার বন্ধুবান্ধব।
মানব অঙ্গসংস্থানবিদ্যা
শিক্ষা
সাধারণত মেডিকেল ছাত্র, ফিজিওথেরাপিষ্ট, নার্স, প্যারামেডিক এবং জীববিজ্ঞানের কিছু নির্দিষ্ট বিষয়ের ছাত্ররা অঙ্গসংস্থানগত মডেল, কঙ্কাল, পাঠ্যবই, ছবি, লেকচার ও টিউটোরিয়ালের মাধ্যমে সামগ্রিক অঙ্গসংস্থানবিদ্যা ও আণুবীক্ষণিক অঙ্গসংস্থানবিদ্যা বিষয়ে জ্ঞান অর্জন করে থাকে। মাইক্রস্কোপের নিচে হিস্টোলোজিক্যাল প্রিপারেশন (বা স্লাইড) পর্যবেক্ষণ আণুবীক্ষণিক অঙ্গসংস্থানবিদ্যা (বা কলাতত্ত্ব) শিক্ষায় সহায়তা করে থাকে। জীবন্ত মানুষের উপর অস্ত্রোপচার না করলে খালি বাহ্যিক অঙ্গসংস্থান (surface anatomy) দেখা সম্ভব। অধিকন্তু, মেডিকেল ছাত্ররা মৃত মানবদেহ (Cadaver ক্যাডেভার) পরীক্ষণ ও ব্যবচ্ছেদের মাধ্যমে সামগ্রিক অঙ্গসংস্থানবিদ্যা পাঠ নিয়ে থাকে। অঙ্গসংস্থানবিদ্যার পরিপূর্ণ ও কার্যকর জ্ঞান থাকা সকল চিকিৎসকের জন্য অত্যাবশ্যকীয়, বিষেশত সার্জন এবং ডায়াগনস্টিক স্পেশালিষ্ট হিসাবে কর্মরত চিকিৎসকগণের জন্য, যেমন- হিস্টোপেথোলজী ও রেডিওলোজী।
মানব এ্যানাটমী, ফিজিওলোজী এবং বায়োকেমিস্ট্রি হলো বুনিয়াদি চিকিৎসা বিজ্ঞান। সাধারণত মেডিকেল স্কুলগুলোতে ছাত্রদেরকে এই বিষয়গুলো প্রথম বছরে পড়ানো হয়। মানব এ্যানাটমী আঞ্চলিক বা তন্ত্র আনুসারে পড়ান হয়, অর্থাৎ দেহের বিভিন্ন অঞ্চলানুসারে এ্যানাটমী শেখা যেমন মাথা ও বুক অথবা নির্দিষ্ট তন্ত্র অনুসারে অধ্যয়ন যেমন স্নায়ুতন্ত্র বা শ্বসনতন্ত্র। প্রধান এ্যানাটমীর পাঠ্যবই, গ্রে’স এ্যানাটমী, আধুনিক শিক্ষাদান পদ্ধতি অনুসরন করে সাম্প্রতিককালে তান্ত্রিক বর্ণনা হতে আন্ঞ্চলিক বর্ণনা ধারায় রূপান্তরিত হয়েছে।
উপরিগত শারীরস্থান
সুপারফিশিয়াল এ্যানাটমী বা সারফেস এ্যানাটমী মানব অঙ্গসংস্থানবিদ্যার একটি গুরুত্বপূর্ণ অংশ যার সাহায্যে দেহের পৃষ্টতল হতে এ্যানাটমীকাল ল্যান্ডমার্কগুলোকে সহজেই চেনা যায়। সুপারফিশিয়াল এ্যানাটমীর জ্ঞান দ্বারা চিকিৎসকগণ কোন অন্ত্রের অবস্থান ও সহযোগী অন্যান্য বস্তু সমূহের এ্যানাটমী সম্বন্ধে ধারণা লাভ করেন।
অ্যামবিগ্রাম
অ্যামবিগ্রামের ধরন
thumb|right|150px|India and Nepal ([[ভারত এবং নেপাল) অ্যামবিগ্রাম ১৮০° ঘূর্ণমান প্রতিসাম্য]] thumb|right|150px|Vegas শব্দের একটি ঘূর্ণনশীল অ্যামবিগ্রাম thumb|right|150px|Wiki শব্দের একটি দর্পণ প্রতিবিম্ব অ্যামবিগ্রাম thumb|right|150px|A, B এবং C এই তিনটি বর্ণের একটি ত্রিমাত্রিক অ্যামবিগ্রাম
মানব অঙ্গসংস্থানবিদ্যা
উপরিগত শারীরস্থান
সাধারনে পরিচিত মানবদেহের উপরিগত অঙ্গ সমূহের প্রচলিত নাম সমূহ (নিম্নগামী) :
দেহাভ্যন্তরস্থ অন্ত্র সমূহ
দেহাভ্যন্তরস্থ অন্ত্র সমূহের সাধারণ নাম:
এ্যাড্রেনাল গ্রন্থি—এ্যাপেন্ডিক্স—মুত্রথলী—মস্তিষ্ক—চোখ—পিত্তথোলী—হৃৎপিণ্ড— ইন্টেস্টাইন সমূহ—বৃক্ক—যকৃৎ—ফুসফুস— ইসোফেগাস —ডিম্বাশয়—অগ্নাশয়—প্যারাথাইরয়েড—পিটুইটারী—প্রসটেট—স্প্লিন—পাকস্থলী—অন্ডকোষ—থাইমাস—থাইরয়েড—শিরা—গর্ভাশয়
অ্যামবিগ্রাম
অ্যামবিগ্রামের ধরন
অ্যামবিগ্রামগুলোকে সাধারণ নিচের বিষয়শ্রেণীগুলোর যেকোন একটিতে বিভক্ত করা যায়:
মানব অঙ্গসংস্থানবিদ্যা
মস্তিষ্ক
অ্যামিগডালা—ব্রেইন স্টেম—সেরিবেলাম—সেরিব্রাল কর্টেক্স—লিমবিক সিস্টেম—মেডুলা—মধ্যমস্তিষ্ক—পন্স মস্তিষ্কের অংশগুলো এবার দেখা যাক ব্রেইন এর প্রধান আর প্রাথমিক অংশগুলো কি কি |
অ্যামবিগ্রাম
অ্যামবিগ্রামের উদাহরণ
গ্রাফিক শিল্পীরা তাদের অনন্য প্রতিসাম্য প্রদর্শনের জন্য অ্যামবিগ্রাম ব্যবহার করে থাকে। এ কারণে লোগে, বইয়ের প্রচ্ছদ, গানের অ্যালবাম এবং বিভিন্ন ট্যাটুর নকশায় অ্যামবিগ্রাম থাকতে দেখা যায়।
মানব অঙ্গসংস্থানবিদ্যা
মস্তিষ্ক
বিবর্তনের ধাপগুলোর দিকে তাকালে আমরা দেখতে পাই, ধীরে ধীরে মস্তিষ্ক যত উন্নত হয়েছে সেরেব্রাম তত বড় হয়েছে | বা উল্টো করেও বলা যায় যে সেরেব্রাম যত বড় হয়েছে মস্তিষ্ক তত উন্নত হয়েছে | এই বড় আকারের সেরেব্রামের দরকার হয়েছে উন্নত ও জটিল কার্য সম্পন্ন করার জন্য, যেমন কথা বলা, স্মৃতি ধারণ, তথ্য সংশ্লেষণ ইত্যাদি | খুব ছোট এবং সরল শারীরবৃত্তীয় গঠনের যেসব প্রাণী তাদের ব্রেইন তো দূরের কথা, কেন্দ্রীয় কোনো স্নায়ুতন্ত্রও থাকেনা | তাদের স্নায়ুতন্ত্র বলতে যা থাকে তা হলো মানুষের হাঁটু ঝাঁকুনির মতো অতি সরল কিছু in-built " রিফ্লেক্স পাথ" এর নেটওয়ার্ক | উদাহরণ হিসাবে চ্যাপ্টাকৃমি বা নিম্নশ্রেনীর অমেরুদণ্ডি প্রানিদের কথা বলা যায় | এদের সারা শরীরে আছে এলেমেলোভাবে সংলগ্ন আর অনির্দিষ্টভাবে সংযুক্ত কিছু নিউরনের সরল নেটওয়ার্ক | কিছু কিছু অমেরুদণ্ডি প্রাণী যেমন চিংড়ি মাছেদের সামান্য উন্নত ব্যবস্থা থাকে | এদের সারা শরীরকে কয়েকটি প্রধান কাল্পনিক অংশে বিভক্ত করে (ছবিটা দেখলে আরো পরিষ্কার হবে), প্রত্যেকটা অংশের জন্য নিযুক্ত থাকে গুচ্ছাকারে সন্নিবিষ্ট কিছু "নিউরোনাল সেল বডি" র বিন্যাস | এই গুচ্ছাকার বিন্যাসকে বলা হয় গ্যাংলিয়া | প্রত্যেকটা গ্যাংলিয়া, তার সংশ্লিষ্ট অংশের নিউরাল নেটওয়ার্ককে পরিচালনা করে | গ্যাংলিয়াগুলোর একে অন্যের সাথে কোনো সম্পর্ক নেই | এদের থেকে উন্নততর প্রাণীদের এই গ্যাংলিয়াগুলো পরস্পর যোগাযোগ তৈরী করে উদ্ভব করেছে সরল মস্তিষ্কের |
মস্তিষ্কের বিভিন্ন অংশের চিত্র যেসব প্রাণীর ব্রেইন আছে তাদের ব্রেইনের নিম্নোক্ত অংশগুলো থাকবেই : ব্রেইন স্টেম(Brain Stem) : মেডুলা(Medulla), পনস(Pons), মিড-ব্রেইন(Mid Brain) নিয়ে তৈরী অংশটাকে বলা হয় ব্রেইন স্টেম | মেডুলাটা আদতে হলো সুষুম্নাকান্ডের অপরের ভাগের স্ফিত অংশমাত্র | নিম্নপ্রজাতির প্রাণীর ক্ষেত্রে অবশ্য পনস বা মিড ব্রেইন থাকেনা | ব্রেইন স্টেম মূলত রিফ্লেক্স একশন অর্থাৎ প্রতিবর্ত ক্রিয়া, বিভিন্ন ধরনের স্বয়ংক্রিয় কাজ (হৃদস্পন্দনের হার, রক্তচাপ), বিভিন্ন প্রত্যঙ্গের সঞ্চালন, আন্ত্রিক কার্যকলাপ (হজম, মুত্রত্যাগ) পরিচালনা করে | সেরেবেলাম(Cerebellum) : অবস্থান, দিক, মাত্র ইত্যাদি সম্পর্কিত তথ্য এনালিসিস করে প্রাণীর ভারসাম্য বজায় রাখতে তথা অঙ্গ প্রত্যঙ্গের সঠিক সঞ্চালনা পরিচালনা করে | হাইপোথ্যালামাস(Hypothalamus) আর পিটুইটারি গ্ল্যান্ড(Pituitary Gland) : এরা অন্ত্রের কার্য, শরীরের তাপমাত্রা ইত্যাদি নিয়ন্ত্রণ করে | এছাড়া বিভিন্ন ধরনের ব্যবহারগত আচরণও নিয়ন্ত্রণ করে থাকে, যেমন: খাদ্যগ্রহণ, পানীয়গ্রহণ, যৌনতা, আগ্রাসী মনোভাব, আনন্দ | সেরেব্রাম(Cerebrum) : একে সেরেব্রাল কর্টেক্স বা শুধু কর্টেক্সও বলা হয় | ভীষণ গুরুত্বপূর্ণ এই অংশের কাজ হলো শরীরের ইন্দ্রিয়গুলো থেকে তথ্য আহরণ করে সেই অনুযায়ী মোটর নিউরনগুলোর কাজের সূত্রপাত ঘটানো, আবেগ নিয়ন্ত্রণ, স্মৃতি-ধারণ এবং চিন্তাশক্তি নামক জটিল প্রক্রিয়ার পরিচালন | আশ্চর্যরকমের একটা প্রক্রিয়া হলো এই 'চিন্তা' | কীভাবে এই প্রক্রিয়াটা সংঘটিত হয় মস্তিষ্কের অভ্যন্তরে ? দেখা যাক | নিম্নশ্রেনীর প্রাণীরা, যেমন সরীসৃপ, পাখি, উভচর, জলচর; এরা প্রতিদিনের জীবনে অনেক আপাত জটিল কাজ করে থাকে | খাদ্য আহরণ, প্রজনন, ঘুমানো, আত্মরক্ষা ইত্যাদি | কিন্তু এই গুলো এরা কিন্তু সচেতন ভাবে করেনা | এগুলো এদের instinct বা প্রবৃত্তি | এবং এইসব প্রবৃত্তি মানুষের মধ্যেও স্বাভাবিকভাবেই বিদ্যমান; কারণ মানুষ ও প্রাণী | কিন্তু ভাবনা, চিন্তা, গবেষণা এইসব প্রক্রিয়াগুলোর জন্ম মস্তিষ্কের কোন রহস্যময় অঞ্চলে ? সেটা জানার জন্য আগে জেনে নেই যে দৈনন্দিন এইসব প্রবৃত্তিমূলক কাজ (instinctual process) প্রানীদের দিয়ে করিয়ে নেয় মস্তিষ্কের কোন অঞ্চলগুলো | মস্তিষ্কের নিম্নভাগ
অ্যামবিগ্রাম
অ্যামবিগ্রামের উদাহরণ
অ্যামবিগ্রামের সবচেয়ে সুস্পষ্ট প্রতীকায়ন ঘটেছে মার্কিন ঔপন্যাসিক ড্যান ব্রাউন রচিত অ্যাঞ্জেল্‌স অ্যান্ড ডেমন্‌স নামক রোমাঞ্চকর উপন্যাসে। এর প্রথম ব্রিটিশ মুদ্রণের প্রচ্ছদে বইয়ের নামটি অ্যামবিগ্রাম হিসেবে লেখা হয়েছে। এই বইয়ের জন্য অ্যামবিগ্রামগুলো এঁকে দিয়েছেন গ্রাফিক শিল্পী জন ল্যাংডন। আন্তর্জাতিক বেস্টসেলার বই দ্য দা ভিঞ্চি কোড প্রকাশের পর থেকে ড্যান ব্রাইনের সকল বইয়ের কাটতিই বেড়ে গেছে। এরই সাথে অ্যামবিগ্রাম নিয়ে মানুষের উৎসাহ এবং কর্মতৎপরতাও বেড়েছে কয়েকগুণ। সম্প্রতি জন ল্যাংডনের অ্যামবিগ্রাম বিষয়ক বই ওয়ার্ডপ্লে-এর পুনর্মুদ্রণেরও উদ্যোগ নেয়া হয়েছে।
মানব অঙ্গসংস্থানবিদ্যা
মস্তিষ্ক
মস্তিষ্কের নিম্নভাগের ভেতরের ছবি প্রথমেই আসা যাক মস্তিষ্কের নিম্নাঞ্চলের দিকে | মেডুলা(Medulla) : মস্তিষ্কের অভিযোজনের প্রথম থেকেই থাকা এই অংশটি রক্তের চাপ, নিঃশ্বাস ইত্যাদি নিয়ন্ত্রণ করে | এছাড়া বিভিন্ন সংবেদী অঙ্গ থেকে আসা সংকেতগুলো মস্তিষ্কের উর্ধাংশে সংবহন করতে সাহায্য করে | পনস(Pons) : এটি চলন এবং অবস্থান সম্পর্কিত সংকেতগুলো সেরিবেলাম থেকে কর্টেক্স এ বহন করে | এছাড়াও শ্বাস-প্রশ্বাস, স্বাদগ্রহণ, নিদ্রা এইসব কাজগুলো পরিচালনাতে সাহায্য করে | মিডব্রেইন(Mid Brain) : এই অংশটি মস্তিষ্কের বিভিন্ন গুরুত্বপূর্ণ অন্যান্য অংশগুলোকে পরস্পরের সাথে যোগাযোগ রাখতে সাহায্য করে | এছাড়াও এটি চোখের নড়াচড়া, শ্রবণ সংক্রান্ত বিভিন্ন কাজ নিয়ন্ত্রণে সাহায্য করে | এর মধ্যে একটা অংশ থাকে যার নাম সাবট্যানশিয়া নিগ্রা (Subtantia Nigra) | এটি কোনকারণে ক্ষতিগ্রস্ত হলে অঙ্গ-প্রত্যঙ্গের নড়াচড়াতে কাঁপুনি চলে আসে | তখন সেটাকে পার্কিস্ন্সনস ডিজিজ বলে | বিখ্যাত মুষ্টিযোদ্ধা মোহাম্মদ আলী এই রোগের শিকার | থ্যালামাস(Thalamus) : বিভিন্ন সংবেদী অঙ্গ থেকে আসা সংকেতগুলোকে গ্রহণ করে বিচার করে যে ওই সংকেতগুলোর কোনটা কর্টেক্স এর কোন অঞ্চলে যাওয়া উচিত | সেই অনুসারে তাদের ঠিক ঠিক জায়গাতে পৌঁছাতে সাহায্য করে | হাইপথ্যালামাস(Hypothalamus) : এই অংশটি পিটুইটারি গ্রন্থির হরমোন নিঃসরণ নিয়ন্ত্রণ করে থাকে | আর পিটুইটারি থেকে নিঃসৃত হরমোন যৌন প্রজনন, খাদ্য/পানীয় গ্রহণ, বৃদ্ধি, স্তন্যপায়ীদের দুধ তৈরী ইত্যাদি নিয়ন্ত্রণ করে | এছাড়া হাইপথালামাসের আরেকটি ভীষণ জরুরি কাজ হলো ব্যবহার বা আচার আচরণ নিয়ন্ত্রণ | এমনকি শরীরের যে Biological Clock থাকে; যার কারণে দিন-রাত্রের আলো ও আঁধারের প্রভাবে প্রাণীরা ঘুমায় ও জাগে সেটাকেও নিয়ন্ত্রণ করে এই অতীব গুরুত্বপূর্ণ অংশটি | ভারসাম্য রক্ষায় মস্তিষ্ক
কানের ভেতরের অংশ, বিশেষ একটা নার্ভ ও মস্তিষ্কের কিছু অংশ কে একত্রে ভেস্টিবিউলার সিস্টেম বলে |ভেস্টিবিউলার সিস্টেম মানুষের দৈহিক অবস্থান বজায় রাখতে সাহায্য করে | এই অংশগুলোর মধ্যে আলাদা করে সেরেবেলাম সম্পর্কে একটু না বললেই নয় | কারণ প্রানিদেহের ভারসাম্য রক্ষার মতো অসাধারণ ও জটিল কাজটি সুসম্পন্ন করে এ | একে চলতি কথায় ইংরেজিতে Little Brain বলা হয় | এরকম নামকরণের কারণ এটি মস্তিষ্কের ২য় বৃহত্তম অংশ এবং মূল মস্তিষ্কের মতই এর মধ্যেও অনেক ভাঁজ ও খাঁজ থাকে | সুষুম্নাকান্ড থেকে আসা সংবেদী সংকেত, কর্টেক্স/বেসাল গ্যাংলিয়া থেকে মোটর ইনপুট, ভেস্টিবিউলার সিস্টেম থেকে থেকে আসা অবস্থান সম্পর্কিত তথ্য; এই সমস্ত কিছু আহরণ করে প্রানিদেহের ভারসাম্য রাখার বা পারিপার্শ্বিকের সাথে সামঞ্জস্য রেখে অঙ্গ প্রত্যঙ্গের নড়াচড়া করানোর প্রক্রিয়াটা সুসম্পন্ন করে থাকে | ধরা যাক, আমরা আমাদের সামনের কম্পিউটারের মনিটরটা ছুঁতে চাইছি | খুব সুন্দর ভাবে ছুঁয়ে ফেলতে পারি আমরা সেটা | চোখ থেকে এবং ভেস্টিবিউলার সিস্টেম থেকে পাওয়া তথ্য গুলো আহরণ করে মস্তিষ্ক এমনভাবে আদেশ দেয় হাতের পেশীকে কে খুব মসৃনভাবে হাতটা এগিয়ে গিয়ে ছুঁয়ে ফেলে মনিটরটাকে | কোনো কারণে সেরেবেলাম ক্ষতিগ্রস্ত হলে হাতের মোশনটা আর মসৃন থাকতনা; কেঁপে কেঁপে এগোত | কারণ তখন কর্টেক্স হাতের পেশীকে কাটা কাটা আদেশ পাঠাত মনিটরের দিকে এগোনোর জন্য | ওই কাটা কাটা আদেশগুলোকে মসৃন করার কাজটাও সেরেবেলাম করে | এছাড়াও মানুষের ভাষার মসৃনতাও রক্ষা করে সেরেবেলাম | কারণ শব্দ উচ্চারণ করার জন্য ঠোঁটের এবং গলার পেশীর নিঁখুত চলনের প্রয়োজন হয় | মস্তিষ্কের উপরের দিকের গঠন
এবার দেখা যাক মস্তিষ্কের উপরের দিকের গঠন |
প্রস্থচ্ছেদে মস্তিষ্কের বিভিন্ন গুরুত্বপূর্ণ অংশের অবস্থান অপরের অংশটাকে বলা হয় সেরেব্রাল কর্টেক্স | এটি মস্তিষ্কের সর্ববৃহৎ অংশ | এর বহির্ভাগ তৈরী গ্রে ম্যাটার (Grey Matter) দিয়ে আর অন্তর্ভাগ তৈরী হোয়াইট ম্যাটার (White Matter) দিয়ে | মস্তিষ্কের ক্ষেত্রফল মোটামুটি ২৩৩ থেকে ৪৬৫ বর্গইঞ্চির মধ্যে অর্থাৎ খবরের কাগজের ১টা থেকে ২টা পাতা পাতলে যতটা জায়গা নেবে | করোটি বা খুলির ঐটুকু জায়গার মধ্যে তাহলে কি করে থাকে পুরো মস্তিষ্ক ? স্থান সংকুলানের জন্য তাই কর্টেক্স কুঁচকে-মুঁচকে থাকে | সঙ্গত কারণেই তাই কর্টেক্স এ প্রচুর ভাঁজ অর্থাৎ fold ও খাঁজ অর্থাৎ groove থাকে | এই ভাঁজগুলোকে জাইরি(Gyri) এবং খাঁজগুলোকে সালসি(Sulci) বলে | এরকম কয়েকটা বড় বড় খাঁজ (Sulci) দিয়ে পুরো সেরেব্রাল কর্টেক্সটা কয়েকটি প্রধান অংশে ভাগ করা | এই ভাগ গুলোর আলাদা আলাদা কাজ আছে | সর্বোপরি, একটা বড় খাঁজ দিয়ে পুরো মস্তিষ্কটা দুটো আলাদা প্রধান ভাগ বা গোলার্ধে বিভক্ত করা | যদি মাথার ঠিক ওপর থেকে দেখা যেত তাহলে এই ব্যাপারটা পরিষ্কার দেখা যায় | এই দুটো গোলার্ধের মধ্যে সংযোগ রক্ষা করে কর্পাস ক্যালোসাম (Corpus Callosum) নামের একটা অংশ, যেটা তৈরী হোয়াইট ম্যাটার দিয়ে | যেমন ভাবে কোনো বাড়ির ভেতরে ইলেকট্রিক্যাল ওয়্যারিং করা থাকে ঠিক তেমনি ভাবে মস্তিষ্কের এই সমস্ত অংশও সংযুক্ত থাকে সংকেত আদান প্রদানের জন্য | পার্থক্য এটাই যে, এইক্ষেত্রে সংযোগ রক্ষা করে নিউরনগুলো | বড় বড় খাঁজ দিয়ে মস্তিষ্কের যে বিভিন্ন অঞ্চল বিভক্ত হয়েছে, সেগুলোর কাজ ও গঠন সম্পর্কে একটু জানা যাক:
বিভিন্ন lobe এর অবস্থান প্যারাইটাল লোব(Parietal Lobe) : সুষুম্নাকান্ড থেকে আসা নিউরন সমৃদ্ধ প্রচুর তন্তুর মতো জিনিস হাইপোথ্যালামাসের মধ্যে দিয়ে ঢুকে প্যারাইটাল লোব এর বিভিন্ন অঞ্চলে যুক্ত থাকে | এরা শরীরের বিভিন্ন অংশের বহিঃত্বকের " ম্যাপ " গঠন করে | এই ম্যাপের সাহায্যেই এই প্যারাইটাল লোব বহিঃত্বক থেকে আসা চাপ, স্পর্শ, ব্যথা ইত্যাদি সংবেদন সংশ্লেষ করে এবং সেই অনুযায়ী শরীরের বিভিন্ন সংশ্লিষ্ট অঙ্গগুলোকে আদেশ প্রদান করে | প্যারাইটাল লোব এর পেছনের দিকে ওয়ের্নিকেস এরিয়া (Wernicke's Area) | ভাষা সংক্রান্ত শ্রবণ-দর্শন সংকেত সংশ্লেষণে এর গুরুত্ব অপরিসীম | এটি ক্ষতিগ্রস্ত হলে সেনসরি এফেসিয়া (Sensory Aphasia) নামের রোগ হয় | এই রোগগ্রস্থ ব্যক্তি ভাষা বুঝতে পারেনা কিন্তু দুর্বোধ্য শব্দ উচ্চারণ করতে পারে মুখে | ফ্রন্টাল লোব (Frontal Lobe) : এই অংশটি মানুষের চিন্তা, বোধ, মনন ইত্যাদি জিনিসগুলো নিয়ন্ত্রণ করে | চলন, গমন, অঙ্গ-প্রত্যঙ্গের নড়াচড়া ইত্যাদি কাজগুলোকে বলা হয় মোটর ফাংশন (Motor Function) | এই মোটর ফাংশন নিয়ন্ত্রণ করে ফ্রন্টাল লোবের একদম পেছনের দিকে অর্থাৎ প্যারাইটাল লোব এর সীমানার কাছে থাকা মোটর সেন্টার(Motor Center) | প্যারাইটাল লোব এর সোমাটোসেনসরি (SomatoSensory) অংশ থেকে মোটর সংকেত আহরণ করে ফ্রন্টাল লোব এবং প্রয়োজন অনুযায়ী মোটর ফাংশনের সূচনা করে | এর মধ্যেও শরীরের বিভিন্ন অংশের মোটর ম্যাপ থাকে | ফ্রন্টাল লোবের বাম দিকে ব্রোকাস এরিয়া (Broca's Area) বলে একটা অংশ থাকে | এটি ভাষা বা শব্দ উচ্চারণের জন্য প্রয়োজনীয় মোটর ফাংশন নিয়ন্ত্রণ করে | কোনো মানুষের এটি ক্ষতিগ্রস্ত হলে মোটর এফেসিয়া (Motor Aphasia) রোগ হয় | এই রোগ হলে সেনসরি এফেসিয়া রোগের ঠিক উল্টো ঘটনা ঘটে | এতে মানুষটি ভাষা বা শব্দ বুঝতে পারে ঠিকই কিন্তু কোনো শব্দ উপযুক্ত কোনো শব্দ উচ্চারণ করতে পারেনা | অক্সিপিটাল লোব(Occipital Lobe) : এই অংশটি চোখ থেকে আসা দৃশ্য-সংকেতকে সরাসরি গ্রহণ ও সংশ্লেষ করে | এই সংকেতকে এরপর প্যারাইটাল লোব এর ওয়ের্নিকেস এরিয়া আর ফ্রন্টাল লোব এর মোটর সেন্টারে সংযুক্ত করে | আরেকটা যে জরুরি কাজ এটা করে; রেটিনার ওপর বাইরের জগতের যে উল্টো ছবি পড়ে সেটাকে ঠিকঠাক করার কাজ | টেম্পোরাল লোব(Temporal Lobe) : অক্সিপিটাল লোব এর কাজের সাথে এর মিল আছে | এটি কান থেকে শব্দ-সংকেত গ্রহণ করে সংযুক্ত করে প্যারাইটাল লোব এর ওয়ের্নিকেস এরিয়া আর ফ্রন্টাল লোব এর মোটর সেন্টারে | টেম্পোরাল লোবের ভেতরে থাকা বেসাল গ্যাংলিয়া (Basal Ganglia) নামের অংশটি সেরিবেলামের সাথে একসাথে কাজ করে শরীরের সূক্ষ্ম সূক্ষ্ম সঞ্চালনকে (যেমন আঙ্গুলের ডগা দিয়ে কিছু ছোঁয়া) পরিচালনা করে | এর ভেতরের আরেকটি গুরুত্বপূর্ণ অংশ হলো লিম্বিক সিস্টেম (Limbic System) | সিন্গুলেট জাইরাস(Cingulate Gyrus), কর্পাস ক্যালোসাম(Corpus Callosum), ম্যামিলারী বডি(Mammillary Body), অলফ্যাক্টরি ট্র্যাক্ট(Olfactory Tract), এমিগডালা(Amygdala) এবং হিপ্পোক্যাম্পাস(Hippocampus) অংশ গুলোকে একত্রে লিম্বিক সিস্টেম বলা হয় | মানুষের স্বল্পস্থায়ী স্মৃতি পরিচালনা করে হিপ্পোক্যাম্পাস| এমিগডালা মানুষের সামাজিক ও যৌন আচরণ এবং অন্যান্য আবেগ নিয়ন্ত্রণ করে | ইনসুলা(Insula) নামের আরেকটি গুরুত্বপূর্ণ অংশ আছে যেটি ব্রেইন স্টেম এর স্বয়ংক্রিয় কাজগুলোর ওপর প্রভাব সৃষ্টি করে | উদাহরণ হিসাবে বলা যায়, যখন আমরা কোনো কারণে নিজে থেকেই নিঃশ্বাস বন্ধ করি তখন ইনসুলা থেকে সংকেত প্রবাহ গিয়ে মেডুলার শ্বাস কেন্দ্রকে চাপা দিয়ে দেয় | এছাড়া ইনসুলা স্বাদ-সংকেতও সংশ্লেষ করে | এটি টেম্পোরাল আর ফ্রন্টাল লোবকেও আলাদা করে |
এবার এই জটিল এবং উন্নত প্রসেসিং সিস্টেম টা চোট-আঘাত থেকে বাঁচানোর জন্য কি ব্যবস্থা আছে শরীরে সেটা একটু দেখা যাক |
মস্তিষ্কের সুরক্ষা ব্যবস্থা আমাদের মস্তিষ্ক এবং সুষুম্নাকান্ড ঢাকা থাকে মেনিনজেস(Meninges) নামের সহনশীল একধরনের পর্দাসদৃশ আবরণ দিয়ে, যাতে ঐসব গুরুত্বপূর্ণ এবং অতি নরম অঙ্গ গুলো মেরুদন্ডের হাড় বা খুলির শক্ত আবরণের সাথে ঘষা থেকে বাঁচে | এই সুরক্ষা অধিকতর নিশ্চিত করার জন্য খুলি ও সুষুম্নাকান্ডের ভেতরটা সেরিব্রো-স্পাইনাল ফ্লুইড(CerebroSpinal Fluid) দিয়ে পূর্ণ থাকে | ঘিলু ও সুষুম্নাকাণ্ড আসলে ওই ফ্লুইডের মধ্যে ভাসতে থাকে | এই সুরক্ষা তরলটি নিরন্তর তৈরী হতে থাকে মস্তিষ্কের মধ্যে থাকা করোয়েড প্লেক্সাস টিস্যু (Choroid Plexus Tissue) দ্বারা | তৈরী হয়ে এটি মস্তিষ্ক এবং সুষুম্নাকান্ডের মাঝের বিভিন্ন ফাঁকফোকর বেয়ে নামতে থাকে যথাযথ জায়গায় পৌঁছানোর জন্য | এই সেরিব্রো-স্পাইনাল ফ্লুইড কে রক্তের সাথে মিশে যাওয়া থেকে বিরত রাখে ব্লাড-ব্রেইন ব্যারিয়ার(Blood Brain Barrier)|
মানুষ অন্যান্য যেকোনো প্রাণীর তুলনায় দুর্বল হওয়া সত্বেও লক্ষ কোটি বছর ধরে তৈরী হওয়া এই অত্যাশ্চর্য তন্ত্রটিই মানুষকে করে তুলেছে সমগ্র প্রাণীজগতের শাসক | এরপরের টিউনে আমরা জানব পুরুষ ও নারীর ক্ষেত্রে এই মস্তিষ্ক তথা চিন্তা ভাবনা কীভাবে আলাদা হয়ে যায় | কীভাবে একই গঠনের মস্তিষ্ক আলাদা আলাদা রকম ভাবে চালনা করে পুরুষ-নারীকে | কি করে ভ্রুনকে গড়ে তোলে আলাদা দুটো যৌন অবয়ব হিসাবে |
শরীফ মুহাম্মদ আজিজুল হক
শরীফ মুহাম্মদ আজিজুল হক (যিনি এস এম আজিজুল হক নামেও পরিচিত) (১ ফেব্রুয়ারি ১৯২৪ – ১৩ এপ্রিল ২০১৬) ছিলেন একজন বাংলাদেশি অধ্যাপক এবং গণিতবিদ যিনি ঢাকা বিশ্ববিদ্যালয়ের গণিত বিভাগের বিভাগীয় প্রধান এবং বিজ্ঞান অনুষদের ডিন হিসেবে দায়িত্ব পালন করেন। বাংলাদেশ স্বাধীনতা লাভের পর বাংলাদেশ বিজ্ঞান একাডেমি প্রতিষ্ঠায় যে ১২ জন বাংলাদেশি বিজ্ঞানী ভূমিকা পালন করেন তিনি তাদের একজন। এছাড়া তিনি সাধারণ বীমা কর্পোরেশনের চেয়ারম্যান এবং বাংলাদেশ গণিত সমিতির প্রতিষ্ঠাতা সভাপতি হিসেবেও দায়িত্ব পালন করেন।
প্ররম্ভিক জীবন
আজিজুল হক ১৯২৪ সালের ১ ফেব্রুয়ারি বর্তমান বাংলাদেশের বাগেরহাট জেলার মোল্লাহাট উপজেলার উদয়পুর ইউনিয়নের আস্তাইল গ্রামে জন্মগ্রহণ করেন। তার পিতার নাম আব্দুল ওয়াজিদ শরীফ এবং মাতার নাম মতিউন্নেসা। তিনি বাগেরহাটের মোল্লাহাট ইংরেজি মিডেল স্কুল, খুলনার ইখড়ি কাটেংগা ইংরেজি স্কুল এবং মোল্লাহাটের ওয়াজিদ মেমরিয়াল উচ্চ বিদ্যালয় থেকে প্রাথমিক শিক্ষা গ্রহণের পর কলকাতা বিশ্ববিদ্যালয়ের অধীনে ১৯৪০ সালে প্রথম বিভাগে মাধ্যমিক সম্পন্ন করেন। ১৯৪২ সালে প্রেসিডেন্সি কলেজ থেকে উচ্চ মাধ্যমিক শেষ করেন। পরে কলকাতা বিশ্ববিদ্যালয় থেকে ফলিত গণিতে স্নাতক ও স্নাতকোত্তর সম্পন্ন করেন। শিক্ষাজীবনের প্রায় সব পরীক্ষাতে তিনি প্রথম বিভাগে উত্তীর্ণ হন।
কর্মজীবন
আজিজুল হক শীক্ষাজীবন শেষে ১৯৪৭ সালে কলকাতায় কাস্টমস মূল্যনির্ধারক হিসেবে চাকুরীতে যোগদান করেন। ভারত ভাগের পর তিনি একই বছরের দ্বিতীয় ভাগে একই পদে চট্টগ্রাম ও খুলনায় অতিবাহিত করেন। ১৯৪৮ সালের জানুয়ারিতে তিনি ঢাকা বিশ্ববিদ্যালয়ের গণিত বিভাগের প্রভাষক হিসেবে যোগদান করেন এবং একই বছরের আগস্টে সরকারি বৃত্তি নিয়ে ইম্পেরিয়াল কলেজে পিএইচডি ডিগ্রির জন্য গমন করেন। ১৯৫০ সালের ১ নভেম্বর তিনি ঢাকা বিশ্ববিদ্যালয়ের রিডার (সহযোগী অধ্যাপক) হিসেবে পদোন্নতিপ্রাপ্ত হন।
১৯৫২ সালে ম্যাসাচুসেট্‌স ইনস্টিটিউট অব টেকনোলজিতে ‘ফরেন স্টুডেন্ট সামার প্রজেক্টে’ যোগদান করেন। ১৯৫৪ সালে টকিওতে অনুষ্ঠিত ইউনেস্কো সিম্পোজিয়াম পরামর্শদাতা হিসেবে কাজ করেন। ১৯৫৭ থেকে ১৯৫৮ সাল পর্যন্ত তিনি নুফিল্ড ফাউন্ডেশনের ফেলো হিসেবে ম্যানচেস্টার বিশ্ববিদ্যালয়ের গণিত বিভাগে গবেষণা কর্মকর্তা হিসেবে কাজ করেন। ১৯৬২ থেকে ১৯৬৩ সালে তিনি ফ্লোরিডা স্টেট ইউনিভার্সিটি এবং ১৯৬৩ থেকে ১৯৬৪ পর্যন্ত হাওয়াই বিশ্ববিদ্যালয়ের অধ্যাপক নিযুক্ত ছিলেন।
ঢাকা বিশ্ববিদ্যালয়ে তিনি ১৯৬২ সালে অধ্যাপক হিসেবে পদোন্নতি পান কিন্তু তিনি ১৯৫৪ সাল থেকেই এ বিভাগের প্রধান হিসেবে দায়িত্ব পালন করছিলেন। বিদেশে অবস্থানকালীন সময় ব্যতীত ১৯৫৪ থেকে তিনি ১৯৭৫ সাল পর্যন্ত গণিত বিভাগের বিভাগীয় প্রধান ছিলেন। তিনি ১৯৬৫ সালে ‘পাকিস্তান অ্যাসোসিয়েশন ফর দ্য অ্যাডভান্সমেন্ট অব সায়েন্স’ প্রতিষ্ঠানটির ‘পদার্থবিদ্যা, গণিত, পরিসংখ্যান, জ্যোতির্বিদ্যা এবং আবহাওয়াবিদ্যা’ বিভাগের সভাপতি ছিলেন।
আজিজুল হক ১৯৬৬ থেকে ১৯৭২ সাল পর্যন্ত ঢাকা বিশ্ববিদ্যালয়ের জহরুল হক হলের (তৎকালীন ইকবাল হল) প্রভোস্ট এবং ১৯৭২ থেকে ১৯৭৩ সাল পর্যন্ত বিশ্ববিদ্যালয়ের বিজ্ঞান অনুষদের ডিন হিসেবে দায়িত্ব পালন করেন। ১৯৮২ সালে তিনি ঢাকা বিশ্ববিদ্যালয় থেকে অবসরগ্রহণ করেন।
শিক্ষকতার বাইরে তিনি ছিলেন একজন বিমা-গাণনিক। লন্ডনের ইনস্টিটিউট অব অ্যাকচুয়ারিজের সাথে যুক্ত ছিলেন এবং বাংলাদেশ ও পাকিস্তানে বিমা বিষয়ক পরামর্শক ছিলেন। ফলশ্রুতিতে তিনি বাংলাদেশে বীমা কর্পোরেশ প্রতিষ্ঠা হলে তাকে সাধারণ বীমা কর্পোরেশনের চেয়ারম্যান হিসেবে নিযুক্ত করা হয়। তিনি ১৯৭৩ থেকে ১৯৭৬ সাল পর্যন্ত এ দায়িত্ব পালন করেন। ১৯৭২ সালে বাংলাদেশে গণিত সমিতি প্রতিষ্ঠার পর তিনি এর সভাপতি হিসেবে দায়িত্ব পালন করেন।
সম্মাননা
আজিজুল হক ১৯৭০ সালে পাকিস্তান বিজ্ঞান একাডেমির ফেলো নির্বাচিত হন এবং ১৯৭৩ সালে বাংলাদেশ বিজ্ঞান একাডেমির প্রতিষ্ঠাতা ফেলো মনোনীত হন।
মৃত্যু
আজিজুল হক ২০১৬ সালের ১৩ এপ্রিল ৯২ বছর বয়সে মৃত্যুবরণ করেন।
আবু শারাফ হিজবুল কাদের সাদেক
আবু শারাফ হিজবুল কাদের সাদেক (এ এস এইচ কে সাদেক নামে পরিচিত, জন্মঃ ৩০ এপ্রিল, ১৯৩৪ - ৯ সেপ্টেম্বর, ২০০৭ ) ছিলেন একজন বাংলাদেশী সরকারি আমলা ও রাজনীতিবিদ। তিনি বাংলাদেশ সরকারের শিক্ষা মন্ত্রণালয়ের মাননীয় মন্ত্রী ছিলেন। একুশে ফেব্রুয়ারিকে আন্তর্জাতিক মাতৃভাষা দিবস এবং সুন্দরবনকে বিশ্ব ঐতিহ্যের স্বীকৃতি প্রদানের জন্য তিনি কাজ করেছেন এবং সফল হয়েছেন। এই কাজ এবং শিক্ষা বিস্তারে অবদানের জন্য বাংলাদেশ সরকার তাকে ২০১০ সালে মরণোত্তর একুশে পদকে ভূষিত করে।
প্রাথমিক জীবন
সাদেক ১৯৩৪ সালের ৩০ এপ্রিল তৎকালীন ব্রিটিশ ভারতের বেঙ্গল প্রেসিডেন্সি (বর্তমান বাংলাদেশ) যশোরের কেশবপুর উপজেলার বড়েঙ্গা গ্রামে জন্মগ্রহণ করেন। তার পিতা ইয়াহিয়া সাদেক ছিলেন বাংলা সরকারের যুগ্ম কমিশনার। সাদেক ১৯৪৯ সালে ম্যাট্রিকুলেশন, ১৯৫১ সালে ইন্টারমিডিয়েট, ১৯৫৪ সালে অর্থনীতিতে স্নাতক (সম্মান) পাস করেন। তিনি ১৯৫৫ সালে কলকাতা বিশ্ববিদ্যালয় থেকে অর্থনীতি বিষয়ে এম.এ পাস করেন। তিনি ১৯৫৭ সালে যুক্তরাজ্যের ক্যামব্রিজ বিশ্ববিদ্যালয় অধীনস্থ কুইন্স কলেজ থেকে অর্থনীতি ও শাসনতন্ত্র বিষয়ে এবং ১৯৬৩ সালে যুক্তরাষ্ট্রের ম্যাসাচুসেটসের উইলিয়াম কলেজে অর্থনীতি বিষয়ে পড়াশুনা করেন।
কর্মজীবন
সাদেক ১৯৫৬ সালে সিভিল সার্ভিস অব পাকিস্তান (সিএসপি) ক্যাডারে যোগ দেন। এ সময় তিনি পাকিস্তান ইনস্টিটিউট অব ডেভেলপমেন্ট ইকোনমিক্সে প্রশিক্ষণ গ্রহণ করেন।
১৯৫৯ থেকে ১৯৬১ সাল পর্যন্ত তিনি নীলফামারী ও নারায়ণগঞ্জে মহকুমা প্রশাসকের দায়িত্ব পালন করেন। ১৯৬৬ থেকে ৬৭ সাল পর্যন্ত তিনি কুমিল্লার জেলা প্রশাসক এবং ১৯৬৯-৭০ সালে পূর্ব পাকিস্তানের গভর্নরের সচিব পদে নিযুক্ত হন। বাংলাদেশ স্বাধীন হওয়ার পর তিনি প্রধানমন্ত্রী তাজউদ্দিন আহমদের সচিব এবং ১৯৭২ সালে রাষ্ট্রপতির মূখ্য সচিব ছিলেন। সরকারি চাকুরি জীবনে তিনি শিল্প মন্ত্রণালয়ের সচিব (জুন থেকে ডিসেম্বর ১৯৭২), গৃহায়ণ ও গণপূর্ত মন্ত্রণালয়ের সচিব (১৩ ফেব্রুয়ারি থেকে ৫ নভেম্বর ১৯৮৩), প্রতিরক্ষা মন্ত্রণালয়ের সচিব (১ নভেম্বর ১৯৮৩ থেকে ২ মে ১৯৮৫), ন্যাশনাল ইনস্টিটিউট অব পাবলিক অ্যাডমিনিস্ট্রেশন (নিপা)-এর পরিচালক, শিক্ষা মন্ত্রণালয়ের সচিব, পেট্রোলিয়াম ও খনিজ সম্পদ মন্ত্রণালয়ের সচিব হিসেবে নিযুক্ত ছিলেন। তিনি জাতিসংঘে ইউনিডোর প্রশাসনিক বিশেষজ্ঞ এবং আঞ্চলিক শিল্প উপদেষ্টা হিসেবে ১৯৭৪-১৯৭৮ সালে কুয়ালালামপুরে, ১৯৮৫-১৯৯০ সালে ব্যাংককে বাংলাদেশের প্রতিনিধিত্ব করেন। তিনি ১৯৮৮ সালে স্বেচ্ছায় চাকরি থেকে অবসর গ্রহণ করেন।
অবসর গ্রহণের পর ১৯৯২ সাল থেকে সাদেক আওয়ামী লীগের রাজনীতির সাথে সক্রিয় হন। ১৯৯৬ সালে সপ্তম জাতীয় সংসদ নির্বাচনে তিনি আওয়ামী লীগের প্রার্থী হিসেবে যশোর-৬ (কেশবপুর) আসন থেকে জাতীয় সংসদ সদস্য নির্বাচিত হন। ১৯৯৬ সালের ২৩ জুন মন্ত্রীপরিষদের সদস্য হিসেবে শপথ নেন এবং শিক্ষা মন্ত্রণালয়, প্রাথমিক ও গণশিক্ষা বিভাগ এবং বিজ্ঞান ও প্রযুক্তি মন্ত্রণালয়ের দায়িত্ব লাভ করেন। তিনি শিক্ষামন্ত্রী থাকাকালীন বিভিন্ন পরীক্ষার ফলাফলে গ্রেডিং পদ্ধতি চালু হয়। তিনি ২০০১ সালে অষ্টম জাতীয় সংসদ নির্বাচনে দ্বিতীয়বারের মত যশোর-৬ আসন থেকে সংসদ সদস্য নির্বাচিত হন। এ সময় তিনি সরকারি হিসাব এবং প্রতিরক্ষা মন্ত্রণালয় সম্পর্কিত স্থায়ী কমিটির সদস্য ছিলেন।
মৃত্যু
সাদেক ২০০৭ সালের ৯ সেপ্টেম্বর মৃত্যুবরণ করেন।
রিও রিকো, তামাউলিপাস
রিও রিকো হলো মেক্সিকোর তামাউলিপাস রাজ্যে অবস্থিত রিও গ্রান্দে নদীর তীরবর্তী একটি গ্রাম। এই গ্রামে হরকন ট্র‍্যাক্ট নামে 461 acre আয়তনের একটি সরু ভূখণ্ড (নদীতলদেশবর্তী ভূমিসহ) রয়েছে, যা ক্রমপরিবর্তনশীল নদীর উত্তরদিকে অবস্থিত ছিল। যার ফলে এই অংশটি মার্কিন যুক্তরাষ্ট্রের টেক্সাস অঙ্গরাজ্যের অংশ ছিল। কিন্তু ১৯০৬ সালে অননুমোদিতভাবে নদীর গতিপথ পরিবর্তন করা হলে অংশটি রাজ্যের মূল ভূখণ্ড থেক বিচ্ছিন্ন হয়ে যায়। এর ফলে রিও রিকো কার্যত একটি মেক্সিকান বসতিতে পরিণত হয় এবং ১৯৭০-এর সীমান্ত চুক্তি অনুসারে আন্তর্জাতিক সীমান্ত পুনর্নির্ধারিত হয় এবং ১৯৭৭ সাল থেকে কার্যকর হয়ে ক্ষুদ্র ভূখণ্ডসহ রিও রিকো গ্রামটি মেক্সিকোর অন্তর্ভুক্ত হয়।
ইতিহাস
১৮৪৫ সালে রিও গ্রান্দে নদীকে মেক্সিকো ও মার্কিন যুক্তরাষ্ট্রের টেক্সাস অঙ্গরাজ্যের সীমানা হিসেবে নির্ধারণ করা হয়। আঁকাবাঁকা নদীটিতে অনেক আঙ্গুলাকৃতির ভূখণ্ড ছিল, যা কার্যত প্রতিবেশী দেশের ভূখণ্ড দ্বারা প্রায় চারদিক থেকে ঘেরা ছিল। হরকন ট্র‍্যাক্ট নামের 413 acre আয়তনের ভূখণ্ডটিও অনুরূপভাবে রিও গ্রান্দে ও মেক্সিকো দ্বারা ঘেরা ছিল এবং সরু একটি অংশ উত্তর-পূর্বে টেক্সাসের মূল ভূখণ্ডের সাথে একে যুক্ত করেছিল। (নদীর আঁকাবাঁকা প্রকৃতির ফলে মেক্সিকো অংশেও এর বিপরীতে একটি ভূখণ্ড ছিল, যা দক্ষিণ-পশ্চিমে মেক্সিকোর মূল ভূখণ্ডের সাথে যুক্ত ছিল।)
কিন্তু নদীর গতিপথ পরিবর্তনের ফলে অশ্বখুরাকৃরতি হ্রদ গঠনের পরিবর্তে নদীর পুরনো ধারা শুকিয়ে যায়। উপরন্তু কোম্পানি কোনো সীমান্ত খুঁটি না বসানোয় অংশটি মেক্সিকান অংশের থেকে আলাদা করা সম্ভব হয় না। মার্কিন যুক্তরাষ্ট্রে অ্যালকোহলের নিষেধাজ্ঞার জন্য ১৯২০ ও ১৯৩০-এর দশকে ভূখণ্ডটি একটি রিসোর্ট গড়ে ওঠে এবং মদ ও জুয়ার আড্ডায় পরিণত হয়। ১৯২৯ সালে রিও রিকো নামের মেক্সিকান গ্রাম ওই ভূখণ্ডটির নিকটে গড়ে ওঠে এবং প্রতিবছর বন্যার পর রিও গ্রান্দের গতি পরিবর্তিত হওয়ায় মানববসতি ধীরে ধীরে ওই ভূখণ্ডের দিকে অগ্রসর হয়। গ্রামের অধিকাংশ অধিবাসী মেক্সিকান বংশোদ্ভূত হওয়ায় তারা মেক্সিকোর কর্তৃত্ব মেনে নেয় এবং উভয়পক্ষই অংশটি মেক্সিকোর বলে ধরে নিতে থাকে।
আরও প্রায় দশক পর এই অসঙ্গতি সকলের নজরে আসে। ১৯৭০-এর সীমান্ত চুক্তি অনুসারে আরও দুইটি বন্যা নিয়ন্ত্রণ প্রকল্পের পর হরকন ট্র‍্যাক্ট মেক্সিকোর অন্তর্ভুক্ত হয়। ১৯৭৩ সালে মার্কিন যুক্তরাষ্ট্র আনুষ্ঠানিকভাবে ভূখণ্ডটি মেক্সিকোর কাছে হস্তান্তর করে এবং মেক্সিকো সরকার আনুষ্ঠানিকভাবে একে তামাউলিপাস রাজ্যের অন্তর্ভুক্ত করে। ১৯৭৭ সালে আনুষ্ঠানিক হস্তান্তর অনুষ্ঠিত হয়। গ্রামের এক সাবেক বাসিন্দা ইমিগ্রেশন অ্যান্ড ন্যাচারালাইজেশন সার্ভিস অনুসারে প্রত্যর্পণের বিরুদ্ধে মামলা করলে অভিবাসন আপিল বিভাগ ঘোষণা দেয় যে, ১৯০৬ থেকে ১৯৭২ সালের মধ্যে রিও রিকোতে জন্মগ্রহণকারী যেকেউ জন্মসূত্রে মার্কিন যুক্তরাষ্ট্রের নাগরিকত্বের দাবি করতে পারবে। ফলস্বরূপ গ্রামের অধিকাংশ মানুষ মার্কিন যুক্তরাষ্ট্রে স্থানান্তরিত হয়।
ধর্মপুর ইউনিয়ন
ধর্মপুর ইউনিয়ন নামে বাংলাদেশে মোট ৫টি ইউনিয়ন রয়েছে। যথা:
রজার মিলা
আলবার্ট রজার মু মিলার (জন্ম: ২০ মে, ১৯৫২) ইয়াউন্দে এলাকায় জন্মগ্রহণকারী অবসরপ্রাপ্ত ক্যামেরুনিয়ান ফুটবলার। সচরাচর তিনি রজার মিলা নামেই পরিচিত ব্যক্তিত্ব। মূলতঃ ক্যামেরুন জাতীয় ফুটবল দলে স্ট্রাইকার হিসেবে খেলতেন। ক্যামেরুন দলের পক্ষে তিনটি বিশ্বকাপ ফুটবলে অংশগ্রহণ করেছেন। প্রথম আফ্রিকান দল হিসেবে কোয়ার্টার ফাইনালে অংশগ্রহণকারী ক্যামেরুন দলের অন্যতম সদস্য ছিলেন তিনি। আন্তর্জাতিক ফুটবল অঙ্গনে অন্যতম প্রধান তারকা ও প্রথম আফ্রিকান খেলোয়াড়দের একজন হিসেবে বিবেচিত হয়ে আসছেন। চমকপ্রদ ক্রীড়াশৈলীর উপস্থাপনা ও অসম্ভব চাপ মোকাবেলা করে দলকে সম্মুখে নিয়ে যেতে সক্ষম ছিলেন তিনি। ১৯৭৬ ও ১৯৯০ সালে তিনি দুইবার বর্ষসেরা আফ্রিকান খেলোয়াড়ের মর্যাদায় ভূষিত হয়েছেন।
ক্লাবভিত্তিক জীবন
ক্যামেরুনের রাজধানী ইয়াউন্দিতে জন্মগ্রহণকারী মিলার তার পিতার রেললাইনের চাকুরীর পাশাপাশি শৈশবকাল অতিবাহিত করেন। ১৩ বছর বয়সে দৌয়ালার একলেইর ক্লাবে খেলা অবস্থায় তরুণ মিলা তার দক্ষতা ও কৌশলের মাধ্যমে সকলের নজর কাড়েন। এ ক্লাবে তিনি ১৯৬৫ সালে শৌখিন খেলোয়াড়রূপে চুক্তিবদ্ধ হন। এরপর ১৯৭০ থেকে ১৯৭২ সময়কালে লিওপার্ডস দৌয়ালা দলে যোগ দেন ও ১৯৭২ সালে প্রথমবারের মতো তিনি তার দলকে জাতীয় চ্যাম্পিয়নশীপ লাভে সহায়তা করেন। ১৯৭২-৭৮ সময়কালে তোনেরে ইয়াউন্দে ক্লাবে চলে যান। ১৯৭৪ সালে তিনি বর্ষসেরা আফ্রিকান ফুটবলারের পুরস্কার পান মিলা। তন্মধ্যে ১৯৭৫ সাল ছিল তার জীবনের স্মরণীয় বছর। ক্যামেরুন কাপের চূড়ান্ত খেলায় জয়সূচক গোলটি ছিল তারই। এছাড়াও, প্রথমবারের মতো আফ্রিকান কাপ উইনার্স কাপ প্রতিযোগিতায় ক্লাবের বিজয়ে অবদান রাখেন।
১৯৭৭ সালে ফ্রান্সে চলে যান ও ১৯৭৭-৭৯ সময়কালে ফরাসি ক্লাব ভ্যালেন্সিনেস দলে খেলেন। কিন্তু এ দুই বছর সংরক্ষিত খেলোয়াড় হিসেবেই তার অবস্থান ছিল। এরপর ১৯৭৯-৮০ মৌসুমে এএস মোনাকো দলে যোগ দিলেও তাকে সংরক্ষিত খেলোয়াড় ও আঘাতজনিত কারণেই মাঠের বাইরে অবস্থান করতে হয়। পরের বছর ১৯৮০ সালে বাস্তিয়া ক্লাবে যোগ দিলেও তিনি নিজেকে মেলে ধরতে পারেননি। ঐ ক্লাবে ১৯৮৪ সাল পর্যন্ত খেলেন তিনি। অবশেষে ১৯৮৪ সালে সেন্ট-এতিনে দলে তারকা খ্যাতি পান। ১৯৮৬-১৯৮৯ সাল পর্যন্ত মন্টপিলিয়ের দলে খেলেছেন। ফরাসি ফুটবল থেকে অবসর নেয়ার পর এ ক্লাবের কোচের দায়িত্ব পালন করেন।
বাস্তিয়ায় থাকা অবস্থায় ১৯৮১ সালে তিনি চমৎকার গোল করে দলকে ফ্রেঞ্চ কাপ জয় সহায়তা করেন। এছাড়াও, মোনাকোতে থাকাকালীন ১৯৮০ সালে ফ্রেঞ্চ কাপ জয়ে অবদান রাখেন। ১৯৯০ সালে তিনি ক্লাবভিত্তিক জীবন থেকে অবসর নেন।
আন্তর্জাতিক ফুটবল
ফ্রান্সে অবস্থানকালীন সময়ে ১৯৭৮ সালে সর্বপ্রথম ক্যামেরুন দলের পক্ষে প্রথম অংশগ্রহণ করেন। ১৯৮০-এর দশক থেকে শুরু করে ১৯৯০-এর দশক পর্যন্ত ক্যামেরুন জাতীয় ফুটবল দলে খেলেন। ১৯৮২ সালের বিশ্বকাপে অংশ নেন। এ বিশ্বকাপে ক্যামেরুন দল আন্তর্জাতিক স্বীকৃতি পায়। পেরুর বিপক্ষে দলের প্রথম খেলায় তিনি একটি গোল করেন। এ প্রতিযোগিতায় তার দল তিনটি খেলাতেই ড্র করেছিল। দুই বছর পর ক্যালিফোর্নিয়ার লস অ্যাঞ্জেলেসে অনুষ্ঠিত ১৯৮৪ সালের গ্রীষ্মকালীন অলিম্পিকে ক্যামেরুন ফুটবল দলের সদস্য ছিলেন তিনি। ১৯৮৭ সালে প্রথমবারের মতো আন্তর্জাতিক ফুটবল থেকে অবসর নেন মিলা।
১৯৯০ সালে ক্যামেরুনের তৎকালীন রাষ্ট্রপতি পল বিয়া’র কাছ থেকে ফোন পান তিনি। এরফলে অবসর ভেঙ্গে পুনরায় জাতীয় দলে ফিরে আসেন মিলা ও ইতালিতে অনুষ্ঠিত ১৯৯০ সালের বিশ্বকাপ ফুটবলে অদম্য সিংহরূপে চিহ্নিত ক্যামেরুনের পক্ষে অংশ নেন। ৩৮ বছর বয়সে মিলা আন্তর্জাতিক তারকা খ্যাতি পান। এ বয়সে সাধারণতঃ অধিকাংশ ফরোয়ার্ড ফুটবলাররা অবসর নিয়ে থাকেন। তিনি চারটি গোল করেছিলেন যার দুইটিই এসেছিল কলম্বিয়ার বিপক্ষে, অতিরিক্ত খেলোয়াড় হিসেবে মাঠে নেমে। দ্বিতীয় খেলায় রোমানিয়ার বিপক্ষে দুই গোল করেন। তন্মধ্যে স্মরণীয় ছিল কলম্বিয়ার বিপক্ষে নিজস্ব দ্বিতীয় গোলটি। প্রায় ৩৫ গজ দূর থেকে কলম্বিয়ান গোলরক্ষক রেনে হিগুইতাকে ফাঁকি দিয়ে বলকে জালে প্রবেশ করান তিনি। ২০১০ সালের ফিফা বিশ্বকাপে কোকাকোলার বিজ্ঞাপনচিত্রে তার দ্বিতীয় গোল উৎসবটি দেখানো হয়। এ চিত্রে তাকে জনতার সামনে কোকা-কোলা পান করতে দেখা যায়।
প্রতিটি গোলের পর কর্নার ফ্ল্যাগ এলাকায় দৌঁড়ে দলের অন্যান্যদেরকে নিয়ে গোলের নাঁচ উৎসব করেন যা গোল উৎসব পালনের পথিকৃৎ হয়ে রয়েছেন। এ বিশ্বকাপে তার দল ক্যামেরুন প্রথম আফ্রিকান দল হিসেবে বিশ্বকাপের কোয়ার্টার-ফাইনালে জায়গা পেয়েছিল। পরবর্তীকালে অবশ্য সেনেগাল ২০০২ এবং ঘানা ২০১০ সালে এ মর্যাদায় অধিষ্ঠিত হয়। কোয়ার্টার-ফাইনালে ইংল্যান্ডের বিপক্ষে মিলা নিজেকে আরও মেলে ধরেন। খেলার দ্বিতীয়ার্ধ্বে ১-০ ব্যবধানে পিছিয়ে থেকে গোল করে দলকে সমতায় আনেন ও একেকে’র গোলে দল এগিয়ে থেকেও দূর্ভাগ্যজনকভাবে ৩-২ ব্যবধানে পরাজিত হয় গ্যারি লিনেকারের পেনাল্টিতে।
১৯৯৪ সালের বিশ্বকাপে ৪২ বছর বয়সে মাঠে নামেন তিনি। রাশিয়ার বিপক্ষে গ্রুপ-পর্বের শেষ খেলায় তাঁর দল ৬-১ ব্যবধানে পরাজিত হলেও ঐ একটিমাত্র গোল করেছিলেন তিনি যা তাঁকে সর্বাপেক্ষা বয়োজ্যেষ্ঠ গোলদাতা ও খেলোয়াড়ের মর্যাদায় ভূষিত করেছে। উল্লেখ্য, এ রেকর্ড তিনি পূর্বেকার বিশ্বকাপেই সৃষ্টি করেছিলেন। কিন্তু তাঁর দল গ্রুপ-পর্ব থেকেই বিদায় নেয়। এছাড়াও প্রতিযোগিতার প্রধান তারকাদের একজনরূপে পরিচিতি পান তিনি।
সম্মাননা
আফ্রিকা সংক্রান্ত বিভিন্ন বিষয়ে তিনি দূত হিসেবে কাজ করছেন। ১৯৮৪ ও ১৯৮৮ সালে ক্যামেরুনের আফ্রিকান নেশন্স কাপে দুইবার শীর্ষস্থানীয় গোলদাতার ভূমিকায় ছিলেন মিলা। ফিফা’র শতবর্ষপূর্তি উপলক্ষে ২০০৪ সালে খ্যাতিসম্পন্ন ব্রাজিলীয় ফুটবলার পেলে কর্তৃক ঘোষিত সর্বকালের সেরা ১২৫জন জীবিত ফুটবল খেলোয়াড়ের তালিকায় অন্তর্ভুক্ত হন তিনি। মূলতঃ ইতালিতে অনুষ্ঠিত ১৯৯০ সালের ফিফা বিশ্বকাপে প্রথমবারের মতো কোন আফ্রিকার দলকে কোয়ার্টার-ফাইনালে প্রবেশ করাতে সাহায্য করার জন্যেই তাঁকে এ তালিকায় অন্তর্ভুক্ত করা হয়।
২০০৬ সালে আফ্রিকান ফুটবল সংস্থা কাফ কর্তৃক মিলা গত শতাব্দীর সেরা আফ্রিকান খেলোয়াড়রূপে ঘোষিত হন। এল খাতিব ও হাসানকে পিছনে ফেলে তিনি এ সম্মাননা পান।
রায়না তেলগেমিয়ার
রায়না তেলগেমিয়ার (জন্ম ২৬ মে ১৯৭৭) ক্যালিফোর্নিয়ার সান ফ্রান্সিসকোতে জন্মগ্রহণ করেন।  তিনি কিশোরদের জন্য অনেক গ্রাফিক উপন্যাস প্রকাশ করেছেন, যার মধ্যে রয়েছে স্মাইল, ড্রামা, সিস্টার, বেবি সিটার ক্লাব সিরিজ এবং এক্স-ম্যান: মিসফিটস। Telgemeier তার জীবন থেকে তার গল্পের জন্য ধারণা পায়।  উদাহরণস্বরূপ, "হাসি" তার জীবন থেকে এসেছে।
টেলগেমিয়ার নিউ ইয়র্ক সিটির স্কুল অফ ভিজ্যুয়াল আর্টসে পড়াশোনা করেছেন। তিনি চিত্রণ অধ্যয়নরত. তিনি 2002 সালে স্নাতক হন।  টেলগেমিয়ার স্কুল অফ ভিজ্যুয়াল আর্টসে তার স্বামী ডেভ রোমানের সাথে দেখা করেছিলেন। স্নাতক হওয়ার পর টেলগেমেয়ার নিউইয়র্কে একজন প্রকাশকের হয়ে কাজ করেন। কিন্তু সে তার নিজের বই আঁকার কথা ভাবছিল। তিনি এখন নিউ ইয়র্কের কুইন্সে থাকেন এবং কাজ করেন।  এখন, তিনি একজন বিখ্যাত কার্টুনিস্ট, অ্যানিমেটর এবং ঔপন্যাসিক যিনি অনেক সুপরিচিত তরুণ প্রাপ্তবয়স্ক উপন্যাস লিখেছেন
জীবনের প্রথমার্ধ
১৯৭৭ সালের ২৬ মে রায়না তেলগেমিয়ার ক্যালিফোর্নিয়ার সান ফ্রান্সিসকোতে জন্মগ্রহণ করেছিলেন। তার যৌবনে, টেলগেমিয়ার কমিক্সে খুব আগ্রহী ছিলেন এবং গল্প তৈরির জন্য ছবি এবং শব্দগুলিকে একত্রিত করতেন। স্মাইল- এ চিত্রিত হিসাবে, টেলগেমেয়ার 6 তম গ্রেডে সামনের দুটি দাঁত ছিটকে গিয়েছিল।
পুরস্কার
তার স্মাইল এবং সিস্টার উভয় উপন্যাসই #1 নিউইয়র্ক টাইমস বেস্ট সেলার হয়েছে। তেলগেমেয়ার তার জনপ্রিয় সাহিত্যকর্মের জন্য একটি আইজনার পুরস্কার, একটি বোস্টন গ্লোব-হর্ন বুক অনার, একটি স্টোনওয়াল অনার এবং অনেক সেরা এবং উল্লেখযোগ্য তালিকা পেয়েছেন।
নাবাতীয় স্থাপত্য
নাবাতীয় স্থাপত্য হল জর্ডানের নাবাতাই স্থাপত্য ঐতিহ্য। এর অন্তর্ভুক্ত রয়েছে জর্ডানের নেগেভ মরুভূমির বেলেপাথরের পাহাড়ে অবস্থিত পেত্রার মন্দির ও সমাধিগুলো। এই স্থাপত্যশৈলীতে মেসোপটেমিয়া এবং হেলেনীয় (গ্রিক) প্রভাবের মিশ্রণ লক্ষ্য করা যায়।
টিকে থাকা স্থাপত্যের বেশির ভাগই পাথরের পর্বত থেকে খোদাই করা নির্মাণ করা হয়েছিল, তাই কলামগুলি আসলে কাঠামো সমর্থন করে না। সিরামিক এবং মুদ্রাও সংস্কৃতির অংশ ছিল। পেত্রার বিখ্যাত স্থানগুলো ছাড়াও রয়েছে ওবোডাস (আভদাত) এর নাবাতীয় কমপ্লেক্স, মাম্পসিস (কুরনব) এর আবাসিক কমপ্লেক্স এবং এত-তান্নুর একটি ধর্মীয় স্থান।
বৃত্ত নৃত্য
বৃত্ত নৃত্য, বা শিকল নৃত্য হল সামাজিক নৃত্যের একটি শৈলী যা একটি বৃত্ত, অর্ধবৃত্ত বা একটি বাঁকা লাইনে বাদ্যযন্ত্রের অনুষঙ্গে করা হয়।যেমন: তাল বাদ্যযন্ত্র এবং গান, এবং এটি এমন এক ধরনের নৃত্য যেখানে অংশীদারদের প্রয়োজন ছাড়াই যে কেউ যোগ দিতে পারে। সারি নৃত্যের বিপরীতে, বৃত্ত নর্তকরা একে অপরের সাথে শারীরিক সংস্পর্শে থাকে; হাতে হাতে,আঙুলে আঙুলে বা হাতে-কাঁধের দ্বারা তৈরি করা হয় যেখানে তারা নৃত্য মঞ্চের উপর চারপাশে নেতাকে অনুসরণ করে। মৃদু থেকে উদ্যমী,  উত্থানকারী গ্রুপ বা তালচালি অংশ হতে পারে। বৃত্ত নাচ একটি প্রাচীন ঐতিহ্য যা অনেক সংস্কৃতিতে বিশেষ অনুষ্ঠান, আচার-অনুষ্ঠান, সম্প্রদায়কে শক্তিশালী করা এবং একতাকে উৎসাহিত করার জন্য ব্যবহৃত হয়ে আসছে। বৃত্ত নৃত্যগুলি সঙ্গীত এবং তালের বিভিন্ন শৈলীতে নৃত্যবিন্যাস  করা হয়।  আধুনিক বৃত্ত নৃত্য ঐতিহ্যগত লোকনৃত্যকে মিশ্রিত করে, প্রধানত ইউরোপীয় বা নিকটপ্রাচ্যের উৎস থেকে, সম্প্রতি নৃতবিন্যাস করা গানের সাথে প্রাচীন এবং আধুনিক উভয় প্রকারের সঙ্গীত।  শাস্ত্রীয় সঙ্গীত এবং সমসাময়িক গানে নতুন বৃত্ত নাচের ক্রমবর্ধমান ভাণ্ডার রয়েছে।
শক্তি বিষয়ক নিবন্ধের তালিকা
থাম্ব|পরিকল্পনামূলক প্রতিনিধিত্ব বিভিন্ন ধরনের শক্তি
অবকাঠামো
বিশেষভাবে দেখুন:
সাদিন (পত্রিকা)
সাদিন (সাদিন) হচ্ছে গুয়াহাটি থেকে প্রকাশিত অসমীয়া ভাষার একটি সাপ্তাহিক পত্রিকা। ১৯৮৯ সালে পত্রিকাটি প্রথম প্রকাশ পায়। বর্তমান প্রধান সম্পাদক তিলক হাজরিকা এবং নির্বাহী সম্পাদক অনুরাধা শর্মা পূজারী। ২০১৩ সালে সাদিনে রজত জয়ন্তী অ্থাৎ ২৫ বছর পালন করা হয়। পত্রিকাটির প্রথম নির্বাহী সম্পাদক ছিলেন অজিত কুমার ভূঞা।
প্রকাশ
সাদিন পত্রিকাটি ১৯৮৯ সাল থেকে প্রতি শুক্রবার প্রকাশিত হয়ে আসছে। বর্তমানে সাদিনের ইন্টারনেট সংস্করণ ও উপলব্ধ রয়েছে।
অণুচ্ছেদ
২৪ পৃষ্ঠার এই সাপ্তাহিক পত্রিকাটি বিভিন্ন স্থানীয়, রাষ্ট্রীয় তথা আন্তঃরাষ্ট্রীয় খবর পরিবেশন করে থাকে। এর সাথে শিল্প-সাহিত্য, মহাকাশ, বিনোদন, ক্রীড়া ইত্যাদি নিয়মিত পৃষ্ঠাসমূহের পাশাপাশি ধারাবাহিক উপন্যাস, গল্প-কবিতা এবং প্রবন্ধকে গুরুত্ব দিয়ে বিভিন্নধরনের লেখা প্রকাশ করে। শিশুদের জন্যে সাদিনর চোতাল পৃষ্ঠা অন্যতম সংযোজন।
শের-ই-বাংলা জাতীয় ক্রিকেট স্টেডিয়াম
শের-ই-বাংলা জাতীয় ক্রিকেট স্টেডিয়াম ঢাকার মিরপুরে অবস্থিত। স্টেডিয়ামটি মিরপুরের ৬ নং সেক্টরে অবস্থিত। এটি বর্তমানে শুধুমাত্র ক্রিকেট মাঠ হিসেবে ব্যবহৃত হচ্ছে। ২৬,০০০ দর্শক ধারণক্ষমতার এই স্টেডিয়ামটি স্থাপিত হয় ২০০৬ সালে। শুরুতে এটি মিরপুর স্টেডিয়াম হিসেবে পরিচিত ছিল। পরবর্তীতে গণপ্রজাতন্ত্রী বাংলাদেশ সরকার স্টেডিয়ামটির নাম পরিবর্তন করে বর্তমান নাম শের-ই-বাংলা ক্রিকেট স্টেডিয়াম রাখে। ২০০৬ সালে বাংলাদেশ ক্রিকেট দলের নিজস্ব মাঠ বঙ্গবন্ধু জাতীয় স্টেডিয়াম থেকে শের-ই-বাংলা ক্রিকেট স্টেডিয়ামকে করা হয়। এটি বাংলাদেশের অধিকাংশ প্রথম-শ্রেণীর ক্রিকেট, টেস্ট, এক-দিনের, টুয়েন্টি২০ এবং বাংলাদেশ জাতীয় মহিলা ক্রিকেট দলের নিজস্ব মাঠ।
২০১১ সালের বিশ্বকাপ ক্রিকেটের অন্যতম ভেন্যু হিসেবে এটি ব্যবহৃত হয়।
সুবিধাসমূহ
এই মাঠটি বিশ্বমানের সুবিধাসমূহের সমন্বয়ে তৈরি একটি আধুনিক স্টেডিয়াম। এই স্টেডিয়ামটি উপমহাদেশের সেরা মাঠগুলোর একটি। এই মাঠের মূল বৈশিষ্ট্য হল এর আধুনিক পানি নিষ্কাশন ব্যবস্থা। মুলতঃ ফুটবল এবং এথলেটিকসের জন্য তৈরি করায় এই মাঠটি আয়তক্ষেত্রাকার। ক্রিকেট খেলার উপযুক্ত হিসেবে গড়ে তোলার জন্য অনেক পুণঃনির্মাণ কাজ করতে হয়েছে। এমনকি তিনফুট মাটি খুঁড়ে লাল এথলেটিকস ট্র্যাক তুলে ফেলা হয়েছিল। কংকর, মাটি আর ঘাস বিছানোর পূর্বেই পিভিসি পাইপ বসিয়ে নেওয়া হয়েছিল। উইকেট থেকে বাউন্ডারি পর্যন্ত ঢাল চমৎকার এবং সমান হয় ২৯ ইঞ্চির সমান ব্যবধানের দ্বারা। ২০০৯ সালে ফ্লাডলাইট লাগানোর পর থেকে শের-ই-বাংলা ক্রিকেট স্টেডিয়ামে দিবা-রাত্রি ক্রিকেট ম্যাচ-ও আয়োজন করা সম্ভব হয়।
প্রথম টেস্ট এবং এক-দিনের ম্যাচ
২৫শে মে ২০০৭, এই মাঠে প্রথম টেস্ট ম্যাচ খেলা হয়। যা ছিল বাংলাদেশ জাতীয় ক্রিকেট দলের সাথে ভারত জাতীয় ক্রিকেট দলের। এই মাঠে প্রথম এক-দিনের ম্যাচ খেলা হয় ১৮-ই ডিসেম্বর ২০০৫ বাংলাদেশ বনাম স্কটল্যান্ডের ম্যাচ দিয়ে।
ক্রিকেট বিশ্বকাপ ২০১১
১৯শে ফেব্রুয়ারি থেকে ২রা এপ্রিল পর্যন্ত বাংলাদেশ, শ্রীলঙ্কা এবং ভারত - এই তিন দেশে যৌথভাবে আয়োজিত ২০১১ সালের ক্রিকেট বিশ্বকাপে এই স্টেডিয়ামে গ্রুপ পর্বের ম্যাচ ৪টি এবং কোয়ার্টার ফাইনালের ২টি ম্যাচ খেলা হয়। জহুর আহমেদ চৌধুরী স্টেডিয়াম ছিল এই বিশ্বকাপে বাংলাদেশের দ্বিতীয় ভেন্যু। বিশ্বকাপ প্রতিযোগিতাকে মাথায় রেখে এই স্টেডিয়ামে অনেক নতুনত্বের কাজ করা হয়। এর মধ্যে ছিল একটি দানবীয় স্ক্রিন এবং একটি ইলেকট্রনিক স্কোরবোর্ড স্থাপনা, পুরাতন সাধারণ দৃশ্যপর্দাকে ইলেকট্রনিক পর্দা দ্বারা পরিবর্তন, উন্নত ফ্লাডলাইট লাগানো, ১৬,০০০ ইউএস ডলার খরচের মাধ্যমে যুক্তরাষ্ট্র থেকে একটি হোভার-কভার ক্রয়, গ্যালারীতে প্লাস্টিক সিট বসানো, ২০০ জন গণমাধ্যম কর্মীর ধারণক্ষমতার একটি নতুন মিডিয়া কেন্দ্র তৈরি এবং নতুন ড্রেসিং রুম তৈরি। মূল মাঠের সাথে সংলগ্ন করে একটি নতুন ক্রিকেট একাডেমী শুরু করা হয়।
২০১২ এশিয়া কাপ
বাংলাদেশ ২০১২ এশিয়া কাপ আয়োজন করে। যার একমাত্র ভেন্যু ছিল শের-ই-বাংলা ক্রিকেট স্টেডিয়াম, মিরপুর, ঢাকা। ১৯৮৮ এবং ২০০০ সালে বাংলাদেশ এই কাপ আয়োজন করে। ১১ থেকে ২২ মার্চ পর্যন্ত এই টুর্নামেন্ট চলে। ফাইনাল পাকিস্তান ফাইনালে বাংলাদেশ দলকে ২ রানে হারিয়ে চ্যাম্পিয়ন হয়। এশিয়া কাপ মূলত এশিয়ার চারটি টেস্টখেলুড়ে দেশের প্রতিনিধিত্ব করে। সেই চারটি দেশ হল: বাংলাদেশ, ভারত, পাকিস্তান এবং শ্রীলঙ্কা।
বাংলাদেশ এই টুর্নামেন্ট আয়জনের পাশাপাশি অসাধারণ পারফরম্যান্সের মাধ্যমে প্রথমবারের মত ভারত এবং শ্রীলঙ্কাকে গ্রুপ পর্বে হারিয়ে ফাইনালে খেলার যোগ্যতা অর্জন করে। কিন্তু ফাইনালে অল্পের জন্য হেরে যায়।
গ্রুপ পর্যায়ের খেলাগুলো
সকল খেলাই স্থানীয় সময় (ইউটিসি+০৬:০০)
বাংলাদেশ ও ওয়েস্ট ইন্ডিজের মধ্যকার একদিনের আন্তর্জাতিক ক্রিকেট ম্যাচের তালিকা
ওয়েস্ট ইন্ডিজ এবং বাংলাদেশ ক্রিকেট দল একে অপরের বিরুদ্ধে ১৯৯৯ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ২৫বার মুখোমুখি হয়েছে, যার মধ্যে ওয়েস্ট ইন্ডিজ জিতেছে ১৬টি ম্যাচ এবং বাংলাদেশ জিতেছে ৭টি ম্যাচ।এছাড়া বাকি ২টি ম্যাচে কোন ফলাফল হয়নি।
বৈরাটি ইউনিয়ন
বৈরাটি ইউনিয়ন নামে বাংলাদেশে মোট ২টি ইউনিয়ন রয়েছে। যথা:
আরস্তানবেক আবদিলদায়েভ
আরস্তানবেক আবদিলদায়েভ (জন্ম ২৮ এপ্রিল, ১৯৬৮) হলেন একজন কিরগিজ রাজনীতিবিদ এবং ব্যবসায়ী, যিনি কিরগিজস্তানের ২০১১ সালের রাষ্ট্রপতি নির্বাচনে একজন প্রার্থী ছিলেন। তিনি তার এই প্রতিশ্রুতির জন্য সবচেয়ে বিখ্যাত যে আর শীতকাল থাকবে না এবং পশ্চিমা দেশগুলো বন্যার কবলে পড়বে। তার মতে তিনি বিশ্বব্রহ্মাভ থেকে একটি আয়ান (কিরগিজ ভাষায় "ভবিষ্যদ্বানী") লাভ করে, "সর্বজনীন শক্তি", "সর্বজনীন কার্যক্রম" এবং মহাবিশ্বে কিরগিজ জনগণের ভূমিকা সম্পর্কে জানতে পেরেছেন ("কিরগিজ জনগণ... মানবজাতির মূল রীতির উত্তরাধিকারী", "যাযাবর মানুষ, কিরগিজরা প্রকৃতির ভাষা জানে", "কিরগিজ জাতি ঈশ্বরের ভূমিকা নেবে এবং মহাবিশ্বকে রক্ষা করবে")। তিনি বলেন, কিরগিজ জনগণ সবচেয়ে প্রাচীন জাতি। তদুপরি, তিনি ক্রমাগত "প্রযুক্তির যুগের সমাপ্তি" এবং আসন্ন "সুবর্ণ যুগ" বা "সমতার যুগ" এর ভবিষ্যদ্বাণী করেন। তিনি প্রায়শই ইঙ্গিত দেন যে তার কিছু "শক্তি" আছে যা রোগ নিরাময় করতে পারে এবং অন্যান্য অলৌকিক কীর্তি সম্পাদন করতে পারে। এ সম্পর্কে তার বক্তব্যের ভিডিওটি প্রাক্তন সোভিয়েত ইউনিয়নে একটি ইন্টারনেট মিম হয়ে ওঠে ও তার সম্পর্কে সবচেয়ে জনপ্রিয় ভিডিওটি ইউটিউবে দুই মিলিয়নেরও বেশি ভিউ সংগ্রহ করে। আবদিলদায়েভ ২০১৭ সালের রাষ্ট্রপতি নির্বাচনে স্বতন্ত্র হিসেবে অংশগ্রহণ করেছিলেন। তার নিজের কথা অনুসারে, মহাবিশ্ব তাকে রাষ্ট্রপতি হওয়ার দায়িত্ব দিয়েছে যাতে কিরগিজ জনগণ পৃথিবীকে একটি অনির্ধারিত বিপর্যয় থেকে বাঁচাতে পারে।
কর্মজীবন
কিরগিজস্তানের নারিন অঞ্চলে জন্মগ্রহণকারী ব্যবসায়ী আবদিলদায়েভ,, এল উচুন পার্টির প্রতিষ্ঠাতা। তিনি কিরগিজস্তানের ২০১১ সালের রাষ্ট্রপতি নির্বাচনে অংশ নিয়েছিলেন কিন্তু ০.৫ শতাংশেরও কম ভোট লাভ করেছিলেন এবং ১৬ জন প্রার্থীর মধ্যে ৯ম স্থান অধিকার করেছিলেন।
নির্বাচনের পরপরই একটি প্রেস কনফারেন্স করে তিনি তাৎক্ষণিক খ্যাতি অর্জন করেন, যেখানে তিনি ঘোষণা করেন যে কিরগিজস্তানে কোন শীতকাল থাকবে না এবং তার নিজ দেশ পৃথিবীর কেন্দ্র। এক বছর পরে, তিনি দাবি করেন যে রাশিয়ার রাষ্ট্রপতি ভ্লাদিমির পুতিন একজন "জটিল বায়োরোবট" এবং আরও বলেন যে রাশিয়ার রাষ্ট্রপতি মানবজাতিকে বাঁচাতে সক্ষম, তবে শুধুমাত্র কিরগিজস্তানের সাহায্যে।
ক্রিসমাস দ্বীপের যুদ্ধ
ক্রিসমাস দ্বীপের যুদ্ধটি একটি ছোট যুদ্ধ ছিল যা দ্বিতীয় বিশ্বযুদ্ধের সময় ৩১শে মার্চ ১৯৪২ তারিখে শুরু হয়েছিল। ব্রিটিশ ভারতীয় সেনাবাহিনীর সৈন্যদের দ্বারা তাদের ব্রিটিশ অফিসারদের বিরুদ্ধে বিদ্রোহ করা হয়। বিদ্রোহের সুযোগ নিয়ে জাপানি ইম্পেরিয়াল সেনাবাহিনীর সৈন্যরা কোন ভূমি-ভিত্তিক প্রতিরোধ ছাড়াই ক্রিসমাস দ্বীপ দখল করতে সক্ষম হয়েছিল। মার্কিন যুক্তরাষ্ট্রের নৌবাহিনীর সাবমেরিন সিউলফ অবতরণের সময় জাপানি ইম্পেরিয়াল নেভি ক্রুজার ‘নাকা’ কে মারাত্মক ক্ষতিগ্রস্থ করেছিল।
যুদ্ধ
১৯৪২ সালের ৩১শে মার্চ ভোরবেলা এক ডজন জাপানি বোমারু বিমান দ্বীপটিতে হামলা চালায় এবং রেডিও স্টেশন ধ্বংস করে। ৮৫০ জনের বাহিনী তীরে অবতরণ করার আগে সাদা পতাকা তুলে বিদ্রোহীরা তাদের আত্মসমর্পণের অভিপ্রায়ের ইঙ্গিত দেয় The Japanese expeditionary corps was able to disembark at Flying Fish Cove without opposition. । জাপানী বাহিনী কোন বিরোধিতা ছাড়াই ফ্লাইং ফিশ কোভে নামতে সক্ষম হয়েছিল। একই দিন সকালে ০৯:৪৯ মিনিটে, মার্কিন নৌবাহিনীর সাবমেরিন ইউএসএস সিউলফ নাকাতে চারটি টর্পেডো নিক্ষেপ করে; সবগুলো টর্পেডোই নাকাতে আঘাত করতে ব্যর্থ হয়।  সীউলফ পরের দিন সকালে ০৬:৫০ এ আবার আক্রমণ করে, এবার নাটোরিতে তিনটি টর্পেডো নিক্ষেপ করা হয়, আবারও সেগুলো আঘাত হানতে ব্যর্থ হয়।  সেইদিন সন্ধ্যায়, তার শেষ দুটি টর্পেডো নিয়ে, ১,০০০ মিটার থেকে, সিউলফ নাকার স্টারবোর্ডের পাশে, তার ১ নম্বর বয়লারের কাছে , আঘাত করতে সক্ষম হয়েছিল । আঘাতটি এতটাই গুরুতর ছিল যে নাকাকে নাটোরি দ্বারা সিঙ্গাপুরে ফিরিয়ে আনতে হয়েছিল এবং অবশেষে মেরামতের এক বছরের জন্য জাপানে পাঠিয়ে দেয়া হয়েছিল। আঘাতের পরে, অন্যান্য জাপানি জাহাজগুলি মার্কিন সাবমেরিনটিকে নয় ঘন্টারও বেশি সময় ধরে চার্জ করেছিল কিন্তু সাবমেরিনটি সকল আঘাত এড়িয়ে পালিয়ে যেতে সক্ষম হয় । নাটোরি ক্রিসমাস দ্বীপে ফিরে আসে এবং ৩রা এপ্রিল ১৯৪২-এ ইন্দোনেশিয়ার ব্যানটেন বে-তে ২০ জনের গ্যারিসন ডিটাচমেন্ট বাদ দিয়ে দখলদার বাহিনীর অন্যান্য সকল উপাদান প্রত্যাহার করে নেয়। জাপানিরা ফসফেট শিলা নিয়ে যেতে সমর্থ হয় যা পরিবহন জাহাজে লোড করে নিয়ে যাওয়া হয়েছিল।
যুদ্ধের পরিণাম
দখলের পর, জাপানি গ্যারিসন বাহিনী চীনা এবং মালয়দের কাজে লাগানোর চেষ্টা করেছিল, যদিও অনেকে এই দ্বীপ থেকে বাঁচতে কাছকাছি অন্য স্থানে পালিয়ে গিয়েছিল। বিদ্রোহী ভারতীয় সৈনিকরাও শ্রমিকে পরিণত হয়েছিল এবং তারা স্টোরেজ বিন পরিষ্কার করার কাজে নিযুক্ত ছিল Production was only very limited after the occupation and after the 17 November 1942 sinking of the Nissei Maru by the submarine USS Searaven । দখলের পরে ফসফেট উৎপাদন খুবই সীমিত হয়ে যায় এবং ১৭ই নভেম্বর ১৯৪২ সালে সাবমেরিন ইউএসএস সিরাভেন দ্বারা ঘাটে আনলোড করার সময় জাপানি জাহাজ নিসেই মারু ডুবে যাওয়ার পর, ফসফেট উৎপাদন সম্পূর্ণভাবে বন্ধ হয়ে যায়। ১৯৪৩ সালের ডিসেম্বরের মধ্যে ইউরোপীয় বন্দিদের সহ দ্বীপের জনসংখ্যার ৬০ শতাংশেরও বেশি মানুষকে জাভাতে স্থানান্তরিত করা হয়েছিল। যুদ্ধের পর, ১৯৪৫ সালের অক্টোবরের মাঝামাঝি সময়ে ক্রিসমাস দ্বীপটি যুক্তরাজ্যের দ্বারা পুনরায় দখল করা হয়।
বোডেন সংস্কৃত অধ্যাপক নির্বাচন, ১৮৬০
১৮৬০ সালে অক্সফোর্ড বিশ্ববিদ্যালয়ের বোডেন সংস্কৃত অধ্যাপক পদের নির্বাচনে সংস্কৃত শিক্ষাদানের দুই ভিন্ন প্রণালী প্রস্তাবকারী মোনিয়ার উইলিয়ামস ও ম্যাক্স মুলারের মধ্যে প্রতিদ্বন্দ্বিতা হয়। অক্সফোর্ডে শিক্ষিত উইলিয়ামস ছিলেন ইংরেজ এবং তিনি ব্রিটিশ ভারতে ইস্ট ইন্ডিয়া কোম্পানিতে কাজের জন্য প্রস্তুতিগ্রহণকারীদের ১৪ বছর সংস্কৃত শিক্ষা দিয়েছিলেন। বৈদিক সংস্কৃত স্তোত্র সংকলন ঋগ্বেদের একটি সংস্করণ সম্পাদনার কাজে মুলার বহু বছর অতিবাহিত করেছিলেন। পাণ্ডিত্যের জন্য তিনি আন্তর্জাতিক খ্যাতিও অর্জন করেছিলেন। উইলিয়ামস কাজ করতেন বস্তুগত প্রয়োজনীয়তার কথা মাথায় রেখে। মুলারের "মহাদেশীয়" ধারায় সংস্কৃত গবেষণার পক্ষপাতী তিনি ছিলেন না। তিনি মনে করতেন সংস্কৃত গবেষণার একটি নির্দিষ্ট লক্ষ্য রয়েছে এবং সেটি হল ভারতকে খ্রিস্টধর্মে ধর্মান্তরিত করা। অন্যদিকে মুলার মনে করতেন যে, তার কাজ ধর্মপ্রচারকদের সহায়তা হলেও তার আসল উদ্দেশ্য ভারতীয় সংস্কৃতি সম্পর্কে বৃহত্তর জ্ঞান অর্জন।
১৮৫৭ সালের ভারতীয় বিদ্রোহের উত্থানে ভারতে ইংল্যান্ডের ভূমিকা নিয়ে সাধারণ বিতর্কের সময় এই নির্বাচন আয়োজিত হয়। ভারতীয়দের ধর্মান্তরিত করার বিষয়ে আরও সক্রিয় হওয়া উচিত নাকি স্থানীয় সংস্কৃতি ও প্রথাগুলির প্রতি সংবেদনশীলতা বজায় রাখা উচিত তা নিয়ে বিতর্কে অংশগ্রহণকারীদের মতামত দ্বিধাবিভক্ত ছিল। দুই প্রার্থীই ইস্তাহার ও সংবাদপত্রে বিজ্ঞাপনের মাধ্যমে নির্বাচকমণ্ডলীর (বিশ্ববিদ্যালয়ের সমাবর্তন, ৩,৭৮৬ জন স্নাতককে নিয়ে গঠিত) কাছে নির্বাচনী প্রচার চালান। প্রচারের সময় উইলিয়ামস বিশেষভাবে মনে করিয়ে দেন যে এই অধ্যাপক পদের প্রতিষ্ঠাতার উদ্দেশ্য ছিল পদাধিকারী ধর্মগ্রন্থ বিতরণের মাধ্যমে ভারতীয়দের ধর্মান্তরিত করতে সহায়তা করবেন। মুলারের মতে, তার সম্পাদিত ঋগ্বেদ ধর্মপ্রচারকদের কাছে অত্যন্ত মূল্যবান বিবেচিত হয়েছিল এবং তিনি তার সাক্ষ্যপত্রও দাখিল করেন। এছাড়া মুলার চেয়েছিলেন ধর্মপ্রচারক, গবেষক ও রাজকর্মচারীদের কাজের সুবিধার জন্য ভারতের ইতিহাস ও ভারতীয় সাহিত্যের মতো বৃহত্তর বিষয়গুলি শিক্ষা দিতে। শেষোক্ত প্রস্তাবটির সমালোচনা করে উইলিয়ামস বলেছিলেন এটি মূল দাতার ইচ্ছার অনুরূপ নয়। প্রচারের সময় সংবাদপত্রের উভয় প্রার্থীর বিজ্ঞাপন প্রকাশিত হয় এবং ইস্তাহার বিতরণ করা হয়। এক-একটি সংবাদপত্র এক-এক প্রার্থীর পক্ষ অবলম্বন করে। সাধারণভাবে পাণ্ডিত্যের বিচারে মুলারকে উইলিয়ামস অপেক্ষা শ্রেষ্ঠতর মনে করা হলেও কারও কারও মতে মুলার দু’টি অসুবিধার সম্মুখীন হন: প্রথমত, তিনি ছিলেন জন্মসূত্রে জার্মান, এবং দ্বিতীয়ত মতাদর্শের দিক থেকে তিনি ছিলেন উদারনৈতিক খ্রিস্টান। উইলিয়ামসের পক্ষাবলম্বনকারী কয়েকটি সংবাদপত্র যে বিবৃতি দিয়েছিল তার মূল বক্তব্য ছিল জাতীয় স্বার্থে ভারত শাসন ও ভারতবাসীকে ধর্মান্তরিত করার কাজে সহায়তার জন্য একজন ইংরেজকেই বোডেন অধ্যাপক হিসেবে নিয়োগ করা উচিত।
নির্বাচন অনুষ্ঠিত হয় ১৮৬০ সালের ৭ ডিসেম্বর। সেই দিন সমাবর্তনের অনাবাসী সদস্যদের ভোটদানের সুবিধা করে দিতে অক্সফোর্ডের উদ্দেশ্যে বিশেষ ট্রেনের ব্যবস্থা করা হয়েছিল। এক আক্রমণাত্মক প্রচারাভিযানের পর উইলিয়ামস ২২৩টি ভোটে গরিষ্ঠতা অর্জন করেন। পরবর্তীকালে তিনি অক্সফোর্ডে ইন্ডিয়ান ইনস্টিটিউট স্থাপনে মুখ্য ভূমিকা গ্রহণ করেন, নাইটহুড প্রাপ্ত হন এবং ১৮৯৯ সালে মৃত্যুর পূর্বাবধি পদটি অলংকৃত করেন। পরাজয়ের ফলে মুলার অত্যন্ত হতাশ হলেও অবশিষ্ট জীবন তিনি অক্সফোর্ডেই অতিবাহিত করেন; কিন্তু সেখানে আর কোনও দিন সংস্কৃত শিক্ষাদানের কাজ তিনি করেননি। ১৮৬০ সালের নির্বাচনটিই ছিল শেষ নির্বাচন, যার মাধ্যমে সমাবর্তন বোডেন অধ্যাপককে নির্বাচিত করেছিল। ১৮৮২ সালে ব্রিটিশ পার্লামেন্ট একটি সংস্কার বলে সমাবর্তনের এই ক্ষমতাটি প্রত্যাহার করে নেয়। ২০১৭ সালে পাওয়া তথ্য অনুযায়ী, অধ্যাপক পদটির অস্তিত্ব এখনও আছে এবং এটিই যুক্তরাষ্ট্রের সর্বশেষ অবশিষ্ট সংস্কৃত অধ্যাপকের পদ।